Source: http://inatsisit.gl/kl-GL/Lov?rid=%7BE6B5B848-A928-4898-B3D7-E0503C9E29EB%7D
Timestamp: 2020-01-24 13:24:10+00:00
Document Index: 14959543

Matched Legal Cases: ['§ 10', '§14', '§ 16', '§ 1', '§ 2', '§ 3', '§ 4', '§ 40', '§ 44', '§ 5', '§ 1', '§ 17', '§ 6', '§ 7', '§ 5', '§ 8', '§ 9', '§ 10', '§ 11', '§ 12', '§ 13', '§ 14', '§ 15', '§ 16', '§ 17', '§ 18', '§ 19', '§ 20', '§ 21', '§ 22', '§ 23', '§ 24', '§ 25', '§ 26', '§ 27', '§ 28', '§ 29', '§ 30', '§ 31', '§ 32', '§ 33', '§ 34', '§ 35', '§ 36', '§ 37', '§ 38', '§ 39', '§ 40', '§ 9', '§ 41', '§ 15', '§ 42', '§ 24', '§ 43', '§ 44', '§ 45', '§ 46', '§ 47', '§ 48', '§ 49', '§ 48', '§ 50', '§ 51', '§ 50', '§ 52', '§ 53', '§ 54', '§ 55', '§ 56', '§ 43', '§ 57', '§ 58', '§ 56', '§ 59']

Ilinniartitsisussanik ilinniartitsineq siammartitaq pillugu Namminersornerullutik Oqartussat nalunaarutaat nr. 8, 24. april 2003-meersoq Atuussimasoq (Historisk)
Ilinniartitsisussanik ilinniartitsineq katersuutsitaq pillugu Namminersornerullutik Oqartussat nalunaarutaat nr. 19, 31. juli 2000-imeersoq
Meeqqat atuarfianni ilinniartitsisussanik ilinniartitsineq pillugu Inatsisartut peqqussutaanni nr. 2-mi 2. maj 1996-imeersumi § 10, imm. 2, §14, imm. 5 aamma § 16, Inatsisartut peqqussutaatigut nr. 2-kkut 31. maj 2001-imeersukkut allannguuteqartinneqartut tunngavigalugit aalajangersarneqarpoq:
§ 1. Ilinniarneq ukiunik sisamanik affarmillu sivisussusiligaavoq semesterinilu qulingiluani ingerlanneqartassalluni.
Imm 2. Ukiut ilinniarfiusut siulliit marluk affarlu Kalaallit Nunaanni meeqqat atuarfianni timelæreritut sulinertut, aammalu nammineq ilinniarnertut, ataatsimoorussilluni ingerlassaqar-fittut, pikkorissarfitsigut kiisalu suliffimmik misiliinikkut aaqqissuunneqarpoq.
Imm. 3. Ukiut marluk affarlu ilinniarnerup kingornatigut ilinniartoq ilinniartitsisussanik ilinniartitsinermi katersuutsitami ilinniakkani nangissanerlugit aalajangersinnaavoq.
Imm. 4. Ukioq ilinniarfik kingulleq ilinniartitsinermi katersuutsitami ingerlanneqassaaq.
§ 2. Atuartitsissutinik annerusumik sammisassanik (liniefag), atuartitsissutinik toqqagassanik aammalu atuartitsissutinik neqeroorutigineqarsinnaasunik pilersitsinissami piumasarineqarpoq ilinniartut ikinnerpaamik tallimat nalunaarsimanissaat, taamaattorli immikkut pisoqartillugu rektorip tamanna immikkut akuersissutigisinnaavaa.
§ 3. Rektorip ilinniagassat aaqqissuunnerata minnerpaamik makkuninnga imaqartussap suliarinissaa qulakkiissavaa
1) atuartitsissutit ataasiakkaat, pikkorissarnerit, ullut suliffimmik misiliivissat, naammassiniagaqarluni suliassat kiisalu allattariarsorluni suliassat tunniutassat, nalunaarusiat immikkullu sammisat (speciale) imassaannik soraarummeerutissartaannullu ilitsersuutinik kiisalu tamakkua ilinniarnerup ingerlanerani qanoq inissinneqarnerinik,
2) soraarummeernermi allattariarsorluni suliat, nalunaarusiat immikkullu sammisat tunniunneqartarnissaat pillugu maleruagassanik, tamatumunnga ilanngullugu ilinniartut ataasiakkaarlutik suleqatigiikkuutaarlutilluunniit tunniussisassanersut,
6) "angusivoq"/"angusinngilaq" aamma "akuerineqarpoq"/"akuerineqanngilaq" atorlugit nali-liinerni pissutaasunut ilaasartunik, ilanngullugit tamakkuninnga naliliissagaanni piumasaqaatit erseqqinnerusut,
7) iliuutsit suut suliffimmi misiliinermik naliliinissami suliffimmi misiliiffiusumut ingerlasussat erseqqissarnerat.
8) napparsimalluni soraarummeertarnissaat misilitseqqittarnissaallu pillugit maleruagassanik
9) atuaqatigiit ilinniartut nalunaarsimasut qassiuneri tunngavigalugit avinneqartarnissaat kattunneqartarnissaallu pillugit maleruagassanik, aamma
10) ilinniakkanik aallussinermut malittarisassat, kiisalu ilinniagaqartut ilinniagaqarfinnit atuarunnaarsinneqartarnissaannut piumasaqaatit
Imm. 2. Ilinniarnerup aaqqissuunnera Ilinniarfissuup ilinniarnerup aaqqissuunnerani aalaja-ngersakkanit immikkut akuersissuteqarfigineqarnissaanut inatsisitigut tunngavigineqartunik imaqarsinnaavoq.
Imm. 3. Ilinniarnerup aaqqissuunnera Ilinniartitaanermut Pisortaqarfimmit akuersissutigineqassaaq.
Imm. 4. Ilinniagassat aaqqissuussaanerat taakkualu allannguutaat pingaarnerusut ukiup ilinniarfiusup aallartinnerani atortuulertassapput.
Qulliunerusumut ingerlaqqinneq aamma ilinniarnermik unitsitamik nangitseqqinneq
§ 4. Semesterip tullianut ingerlaqqinnissaq taamaallaat pisinnaavoq ilinniakkanik aallussineq rektorimit akuerineqarsimappat.
Imm. 2. Ukiup aappaanut ingerlaqqissagaanni piumasarineqarportaaq misilitsinnermi, pin-ngortitanut tunngasunut mernguernartunullu "angusivoq" naliliunneqarsimappat, tak. § 40, imm. 1, nr. 3 aamma nr. 6.
Imm. 3. Suliffimmik misiliinerit angusiffigineqarsimassapput ilinniagaqartoq ilinniarnerup sinnerani peqataasinnaassappat, tak. § 44.
§ 5. Atuartitsissutini pinngitsoorani ilinniartariaqartuni fagini ataasiakkaani nal. ak. atuartitsiviusut imatut agguataarneqarput:
1) Atuartitsissutit perorsaanermut tunngasut, immikkut sammisaq ilanngullugu nal. ak. atu. 560.
2) Kalaallit oqaasii, ataatsimoorussassaq nal. ak. atu. 280.
3) Pinngortitalerinermut tunngasut nal. ak. atu. 56.
4) Ilinniartitsissutit paasissutissiiviusut nal. ak. atu. 224.
5) Kristumiussuseq nal. ak. atu. 56.
6) Mernguernartut I nal. ak. atu. 112.
Imm. 2. Atuartitsissutit toqqagassat danskit oqaasii, tuluit oqaasii aamma kisitsineq /matematik neqeroorutigineqassapput atuartitsissutini tamani nal. ak. atuartitsiviusut 224-nngorlugit. Atuartitsissutit toqqagassat ilusilersuineq, illumi suliassat, assassorneq/ammerineq, timersorneq, erinarsorneq/nipilersorneq aamma qisunnik sananeq neqeroorutigineqassapput atuartitsissutini tamani nal. ak. atuartitsiviusut immikkut 168-inngorlugit. Atuartitsissut toqqagassaq fysik/kemii neqeroorutigineqassaaq nal. ak. atuartitsiviusut 112-inngorlugit.
Imm. 3. Atuartitsissutit annerusumik sammisassat neqeroorutigineqassapput atuartitsissutini tamani nal. ak. atuartitsiviusut immikkut 280-inngorlugit.
Imm. 4. Atuartitsissutit neqeroorutigineqarsinnaasut neqeroorutigineqassapput atuartitsissutini tamani nal. ak. atuartitsiviusut immikkut 56-inngorlugit.
Imm. 5. Semesterini tallimani siullerni atuarfimmi suliffimmik misiliineq aaqqissuunneqassaaq semesterini tamani nal. ak. atuartitsiviusut katillugit 40-nngorlugit sapaatit akunnerisa arfineq-pingasut ingerlaneranni sap. akunneranut katillugit nal. ak. atuartitsiviusut tallimanngorlugit. Semesterit arfernanni arfineq-aappaannilu atuarfimmi suliffimmik misiliineq aaqqissuunneqassaaq semesterini tamani nal. ak. atuartitsiviusut 30-nngorlugit, sap. akunnerisa arfinillit ingerlaneranni sap. akunneranut nal. ak. atuartitsiviusut tallimanngorlugit. Ilinniartup qitiusumik ilinniartitaanermi ilinniarnini nangeqqikkuniuk, tak. § 1, imm. 3-4, piffissat suliffimmik misiliiffiusut ilinniartitsisussanik ilinniartitsineq katersuutsitaq pillugu nalunaarut naapertorlugu aaqqissuunneqassapput.
Imm. 6. Timelæreritut sulinermi ukiumut atuarfiusumut ataatsimut akunnerit namminersuutigalugu atuartitsiviusussat 320 - 480-iupput.
Imm. 7. Nal. ak. atuartitsiviusoq ataaseq tassaavoq minutsini 45-ni atuartitsivik.
Imm. 8. Naalakkersuisut misiliinermut atatillugu aalajangerput atuartitsissutit pinngortitalerinermut tunngasut atuartitsissutissatut pinngitsoorani ilinniartariaqartutut inissinneqassasut aammalu timersorneq kiisalu fysik/kemilu atuartitsissutissatut toqqagassatut inissinneqassasut, tak. Meeqqat atuarfianni ilinniartitsisussanik ilinniartitsineq pillugu Inatsisartut peqqussutaanni § 17.
Imm. 9. Ilinniartitaanermut Pisortaqarfik immikkut pisoqartillugu imm. 1-6-imi aalajangersakkanit immikkut akuersissuteqarsinnaavoq.
§ 6. Ilinniartitsissut toqqagassaq aamma ilinniartitsissut annerusumik sammisassaq taakkuninnga atuartitsilernissaq sioqqullugu ilinniartumit toqqarneqassapput. Atuartitsissutinik allan-ngortitsisoqassappat tamanna pissaaq atuartitsinerup aallartinnerata kingornagut kingusinnerpaamik sap. akunneri sisamat qaangiutsinnagit.
Imm. 2. Atuartitsissutit neqeroorutigineqarsinnaasut atuartitsissutinik taakkuninnga atuartitsinissat aallartinnissaat sioqqullugu toqqarneqassapput.
§ 7. Rektorip, immikkut pisoqartillugu, ilinniartoq atuartitsissutini § 5-imi taaneqartuni ataatsimi arlalinniluunniit atuartitaanngitsoortissinnaavaa.
§ 8. Atuartitsissutinik annerusumik sammisassanik kalaallit oqaasiinik, danskit oqaasiinik, tuluit oqaasiinik, kisitsinermik/matematikkimik aamma fysik/kemimik ilinniartussatut tiguneqarnissamut piumasarineqarpoq atuartitsissutini taaneqartuni kingullermik atuarfigisami semesterit tallimaanni minnerpaamik 6-imik karakteereqarsimanissaq.
§ 9. Atuartitsissutit perorsaanermut/ilinniartitsinermut tunngasut siunertaraat ilinniartut atuartitsissummik suliaqarnerminni inuttut ineriartornerannik siuarsaanissaq, ilinniartullu ilisimasaqalernissaat aamma paasisimasaqarnerujartorlutillu piginnaanngoriartornerunissaat:
1) perorsaanermi/ilinniartitsinermi tarnillu pissusiinik ilisimaqqaagassanik (teorier) atuinissamut,
2) ilinniartitsisutut sulinermik, sulinermi atugarisanik aamma ilinniarnerup ingerlannerani avataanilu periarfissanik paasiniaanissamut nalilersuisarnissamullu,
5) atuartumut atuaqatigiinnullu siunertalimmik ilitsersuisarnissamut,
Imm. 2. Ukiut ilinniarfiusut naggataanni perorsaanikkut immikkut sammisamik ilinniagaqartut suliaqartinneqassapput. Immikkut sammisakkut tassuuna siunertarineqarpoq ilinniagaqartut immikkut sammisamik namminersorlutik suliaqarnertik aqqutigalugu ilinniartitaanerup perorsaanikkut, tarnip pissusiinut inooqatigiinnermullu tunngasutigut imarisai pillugit itinerusumik paasisimasaqalernissaat, atuartitsinermi sulinermilu periaatsinut suliamillu misiliinermut ataqatigiissaagaasumik.
§ 10. Kalaallit oqaasiinik ataatsimoorutassanik meeqqat atuarfianni ilinniartitsinermi siunertaavoq ilinniartut ilinniarnerup ingerlanerani pinngitsoorani peqataaffigisassami atuartitsinissamut pikkorissarnissaat makkununnga pisinnaalernermikkut:
1) Saqqummiisinnaanermik allaatiginnittarnermillu sungiusarnikkut atuartitsissummik ilinniartitsinermi periaatsinut allanngorartunut.
5) Atuartitsissutip ilitsoqqussaralugu oqaatsit allallu oqaasii atorlugit ilinniartitsinissamut pisinnaassuseqalernermut.
7)Atuartitsissutip atuartitsissutiginerani periaasissanik paasisimasaqalernermut.
§ 11. Atuartitsissutinik pinngortitalerinermut tunngasunik ilinniartitsinermi siunertaavoq ilinniartut uumasulerinermik, nunalerutinik, fysikimik kemiimillu tunngaveqartumik ilinniartitaanikkut:
1) Pinngortitamut nalinginnaasumik paasinninnissamut ilisimasatigut pikkorissutsikkullu tunngavissaqalersinniarnissaat.
4) Pisuussutit, teknikip, nioqqutissiornerup avatangiisillu, tamakkununnga ilanngullugit soqutigisat assigiinngitsut pinngortitap inuiaqatigiillu ineriartornerannut atasut, imminnut ataqatigiinnerannik paasisimasaqalersinnissaat.
§ 12. Atuartitsissutini paasissutissiiviusuni siunertarineqarpoq ilinniartut uumassusilerinermik, nunalerutinik, nalerput pillugu ilisimasassanik nassuiaanermik oqaluttuarisaanermillu tunngaveqartumik ilinniartitaanikkut meeqqat atuarfianni ilinniarnerup ingerlanerani pinngit-soorani peqataaffigisassami atuartitsinissamut pikkorissarnissaat
§ 13. Kristumiussutsimik atuartitsissummi siunertarineqarpoq ilinniartut meeqqat atuarfianni atuarnerup ingerlanerani pinngitsoorani peqataaffigisassami atuartitsinissamut pikkorissarnissaat:
2) Atuartitsissutit taakkua imminut ilisarilersitsisinnaanerannik paasinninnissamut kiisalu atuartitsissutit taakkua kulturikkut inuiaqatigiinnermullu pingaarutaannik ilisimasaqalernissamut.
§ 14. Mernguernartut I-imik atuartitsissummi siunertarineqarpoq ilinniartut ilusilersuinermik, timersornermik, nipilersornermik, assassornermik aamma/imaluunniit qisunnik sananermik suliaqarneq aallaavigalugit
2) Meeqqat atuarfianni atuartitsissutinik allanik atuartitsinermi suleriaatsinik pilersitsissutaasinnaasunik atuinissamut pikkorissunngornissaat.
3) Isiginnaagassianik (pissanganarsakkanik) suliaqartarnissamut tunngavissaqalersinnissaat.
4) Ilinniarnermi ingerlatassat ilaattut assassornikkut eqqumiitsuliornikkullu suliaqarsinnaanermut meeqqap pisariaqartitaanik paasisimasaqalersinnissaat.
§ 15. Danskit oqaasiinik atuartitsissummi siunertarineqarpoq ilinniartut ilinniarnerup ingerlanerani meeqqat atuarfianni pinngitsoorani peqataaffigisassami atuartitsinissamut pikkorissarnissaat makkununnga:
2) Danskit oqaasiinik kiisalu danskisut naqitanik naqitaanngitsunillu oqaasilerisinnaalernissamut naliliisinnaalernissamullu.
§ 16. Tuluit oqaasiinik atuartitsissummi siunertarineqarpoq ilinniartut ilinniarnerup ingerlanerani meeqqat atuarfianni pinngitsoorani peqataaffigisassami atuartitsinissamut pikkorissarnissaat makkununnga:
2) Tuluit oqaasiinik kiisalu tuluttut naqitanik naqitaanngitsunillu oqaasilerisinnaalernissamut naliliisinnaalernissamullu.
4) Atuartitsissutip ikiuutaanik, suleriaasiinik atuartitsissutigeriarnissaanilu eqqarsaatigilluagassartaannik pigiliussilluarnissamut.
§ 17. Kisitsineq/matematikkimik atuartitsissummi siunertarineqarpoq ilinniartut ilinniarnerup ingerlanerani meeqqat atuarfianni pinngitsoorani peqataaffigisassami atuartitsinissamut pikkorissarnissaat:
1) Atuartitsissutip tunngaviusumik taamaattuusorisaanerinik (teorier), suussusiinik suleriaasiinillu paasisimasaqalernikkut.
2) Matematikkimik ilinniarnermi isummanik assigiinngitsunik matematikkimillu ilisimasassanik pigiliussinissaq pillugu isummanik ilisimasaqalernikkut.
3) Atuartitsissutip imaasa, suleriaatsit suussutsillu matematikkimut tunngasut tapersersoqatigiittarnerannik nalilersuilluarsinnaalernikkut.
§ 18. Ilusilersuinermik atuartitsissummi siunertarineqarpoq ilinniartut, ilinniarnerup ingerlanerani pinngitsoorani peqataaffigisassami meeqqat atuarfianni atuartitsinissaq siunertaralugu, aamma atuartitsissutip atuarfimmi suliat nalinginnaasut suliarineqarneranni atornissaa eqqarsaatigalugit, makkuninnga ilikkartinnissaat:
3) Marlunnik pingasunillu sammivilinnik ilusilersuisinnaanermik aammalu ilusilersuinermik piginnaasarilikkat oqaatiginiakkatut nalunaarutitullu atorneqarsinnaanerannik.
§ 19. Illumi suliassanik atuartitsissummi siunertarineqarpoq ilinniartut makkuninnga ilikkartinnissaat:
§ 20. Assassornermik/ammerinermik atuartitsissummi siunertarineqarpoq ilinniartut makkuninnga ilikkartinnissaat:
§ 21. Timersornermik atuartitsissummi siunertarineqarpoq ilinniartut makkuninnga ilikkartinnissaat:
§ 22. Erinarsornermik/nipilersornermik atuartitsissummi siunertarineqarpoq ilinniartut erinarsorneq nipilersuutinillu atuineq aqqutigalugit makkuninnga ilikkarnissaat:
§ 23. Qisunnik sananermik atuartitsissummi siunertarineqarpoq ilinniartut makkuninnga ilikkarnissaat:
4) Nammineersinnaanermik misileraasarnikkullu paasiniaasarnermik.
§ 24. Kalaallit oqaasiinik atuartitsissummi siunertarineqarpoq ilinniartut:
§ 25. Danskit oqaasiinik atuartitsissummi siunertarineqarpoq ilinniartut:
2) Atuartitsissutip kultureqarnermut inooqatigiinnermullu tunngasut ataqatigiinneranni inissisimaneranik paasinninnissaat.
§ 26. Tuluit oqaasiinik atuartitsissummi siunertarineqarpoq ilinniartut:
3) Tuluttut oqaluttartut kulturianni pingaarutilinnut assigiinngitsunut ilisimasaqalernissaat.
§ 27. Kisitsinermik/matematikkimik atuartitsissummi siunertarineqarpoq ilinniartut:
1) Matematikkimut tunngasutigut ilisimasariaqartunik pingaarnernik aamma matematikkip perorsaanermut/ilinniartitsinermut tunngasortaanik ima annertutigisumik paasisimasaqalernissaat, ilisimasariaqartut tamakku imminnut tapersersoqatigiilersillugit imminnullu paasinarsaaqatigiilersillugit. Sammisassanik suleriaasissanillu qinersineq tunngaveqartinneqassaaq meeqqat atuarfianni atuartitsissummik taassuminnga atuartitsinermik atuartitsissutillu taassuma oqallisigineqartarneranik.
3) Matematikkimik paasisimasaqalernissamut matematikkimillu paasinnittarnernik assigiinngitsunik ilisimasaqalernissaat, tamatumunnga ilanngullugu matematikkimi paasisimasariallit imaasa suliarineqartarnerisalu tapersersoqatigiittarnerat pillugu apeqqutinik nammin-neerlutik paasiniaaqqissaarsinnaalernissaat isummerfiginnittarsinnaalernissaallu.
§ 28. Fysik/kemimik atuartitsissummi siunertarineqarpoq ilinniartut:
2) Fysikimi kemimilu tunngaviusumik isummiussanik, paasisimasarialinnik suleriaatsinillu paasisimasaqalernissaat.
§ 29. Nunalerutinik atuartitsissummi siunertarineqarpoq ilinniartut:
3) Atuartitsissummi najoqqutassaqarfinnik sanileriissitsisarnikkut avatangiisinillu inunnit pilersitaanngitsunik aamma kulturip pilersitaanik misissuisarnikkut paasiniaalluarsinnaalernissaat nunanik assigiinngitsunik tamakkunanilu ajornartorsiutaalersartunik.
§ 30. Uumassusilerinermik atuartitsissummi siunertarineqarpoq ilinniartut:
§ 31. Oqaluttuarisaanermik atuartitsissummi siunertarineqarpoq ilinniartut:
2) Ukiut ullullu, inuiaat nunallu assigiinngitsut, inuiaqatigiinni pissutsit kulturimullu tunngasut pillugit assigiinngitsunik arlalinnik Kalaallit Nunaanni pissutsit pingaarnerutillugit suliaqartarnikkut ilisimasaqalerlutik paasinninnissaat.
§ 32. Atuartitsissummi inuiaqatigiilerinermi siunertarineqarpoq ilinniartut:
§ 33. Upperisarsiornermik atuartitsissummi siunertarineqarpoq ilinniartut:
1) Kristumiussutsimik kiisalu upperisarsiornernik inuunermillu paasinneriaatsinik allanik ilinniarnikkut atuartitsissutip kultureqarnermi qangarsuarli isumaasartuni assigiinngitsuni inissisimaneranik paasinninnissaat.
§ 34. Atuartitsissutinik neqeroorutigineqarsinnaasunik ilinniartitsinermi siunertarineqarpoq sammisassani immikkut ittuni itisilerisinnaalersitsinissaq, ilaatigullu atuartitsissutinik atuartitsissutigisaviit avataanniittunik suliaqarsinnaanissaq.
Imm. 2. Atuartitsissummik neqeroorutigineqarsinnaasumik atuartitsilersinnani atuartitsissummi siunertarisassat imassallu nassuiarneqaqqaassapput.
§ 35. Atuartitsinermik misiliinerup siunertaraa ilinniartut:
2) Ilinniartitsisup suliassaanik ullut tamaasa nalliuttartunik allanngorartartunillu alaatsinaassinnaanermik, paasiniaaqqissaartarnermik paasisaminnillu isummerfiginnittarnissamut sungiusarneqarnissaat.
3) Pissusiviusut tunngavigalugit atuartitsinermik taamatullu ilinniartitsisup suliassaanik allanik aaqqissuussisinnaalerlutillu, ingerlatsisinnaalerlutillu nalilersuisinnaalernissaat kisimiillutik aammalu allanik suleqateqarlutik.
§ 36. Ilinniarnermi misilitsinnerit siunertaraat paasiniassallugu ilinniartup pikkoriffigisai meeqqat atuarfianni ilinniartitsisussanik ilinniartitsineq pillugu Inatsisartut peqqussutaanni, nalunaarummi uani aamma ilinniarnerup aaqqissuunnerani il.il. aalajangersakkanut naapertuunnersut. Misilitsinnerni angusineq tunngaviliisuussaaq inaarummik soraarummeernerup allagartaata suliarineqarnissaanut.
Ilinniarfimmeersumik avataaneersumillu naliliiffigineqartunik misilitsinnerit nassuiagaanerat
§ 37. Misilitsinnerit ilinniarfimmeersumik avataaneersumillu naliliiffigineqartarput.
Imm. 2. Ilinniarfimmeersumik nalileeqateqarnerit tassaapput misilitsinnerit nalilerneqartut soraarummeersitsisumit ataatsimit imaluunniit soraarummeersitsisunit arlalinnit.
Imm. 3. Avataaneersumik nalileeqateqarnerit tassaapput misilitsinnerit nalilerneqartut soraarummeersitsisumit imaluunniit soraarummeersitsisunit aamma nalileeqataasartumit ataatsimit arlalinnilluunniit Ilinniartitaanermut Pisortaqarfimmiit toqqagaasunit.
Allattariarsorluni soraarummeernerit avataaniit nalileeqataaffigineqartartut
§ 38. Allattariarsorluni misilitsissutissat avataaniit nalileeqataaffigineqartartut Ilinniartitaanermut Pisortaqarfimmit suliarineqartassapput.
Imm. 3. Soraarummeerutissatut siunnersuutit, tamakkununnga ilanngullugit ikiuutissatut akuerisassat, soraarummeerutissaliortoqatigiinnit suliarineqartassapput. Soraarummeerutissaliortoqatigiit tamarmik Ilinniartitaanermut Pisortaqarfimmiit tamakkuninnga suliaqartussanngortinneqartassapput ukiut pingasukkuutaarlugit.
Imm. 5. Ilinniarnerup ingerlanera naammassippat ilinniartup akissutimi imminut tunniunneqarnissaat piumasarisinnaavaa.
Oqaluttariarsorluni misilitsinnerit avataaniit nalileeqataaffigineqartartut
§ 39. Soraarummeersitsinermi apersuineq ingerlanneqassaaq ilinniartitsisumit imaluunniit ilinniartitsisunit atuartitsissummi atuartitsisuusimasumit/atuartitsisuusimasunit. Apersuineq sapinngisamik soraarummeersitsisumik soraarummeertumillu oqaloqatigiissitsiniarnerussaaq nalileeqataasussap peqataaffigisinnaasaanik. Allaatigisat ilinniartup atuartitsissummik soraarummeerutissamik suliaqartarsimaneranut uppernarsaataasunut amerlanerulissutaasinnaasut soraarummeertumut apersuinermi ilanngunneqarsinnaapput.
Imm. 2. Soraarummeernermi apeqqutit soraarummeertunut makitsissutigitinneqartassapput. Ilinniagaqartup misilitsinnginnermini toqqarsimasaa allagarlu pingaarnersiugaq ilinniartitsisumit akuerineqarsimasoq aallavigalugu apeqquteqartoqarsinnaavoq. Soraarummeertussat allaatigisimasaasa arlaat sammineqassappat taanna aammattaaq apersuinermut tunngaviussaaq.
Imm. 3. Nalileeqataasoq soraarummeernermilu soraarummeersitsisoq karakteeriliinissami kisimiissapput. Soraarummeertoq karakteeriliinerup kingornagut karakteeriliunneqartumut pissutaasumik naatsumik oqaatsit atorlugit ilisimatinneqarsinnaavoq.
Imm. 4. Ilinniartoq piareersarfissaqartitaappat, piareersarnera nakkutigineqassaaq.
§ 40. Atuartitsissutit §§ 9-14 naapertorlugit pinngitsoorani ilinniartariaqartut misilitsinnerit naliliinerillu makku imaraat:
1) Atuartitsissutit perorsaanermut/atuartitsinermut tunngasut: Semesterit arfineq aappassaat naggaserneqassaaq oqaluttariarsorluni avataaneersumik nalileeqataaffigineqartumik misilitsinnermik, aallaaveqartumik allallugu nalunaarusiamik. Oqaluttuarinninneq allaaseralugulu nalunaarusiaq ataatsimut nalilerneqassapput, ataatsimullu karakteeriliisoqassalluni. Ukiut ilinniarfiusut naggataanni oqaluttariarsornermik avataaneersumik naliliiffigineqartumik misiliisoqassaaq, aallaaveqartumik perorsaanermut tunngasumik immikkut sammisamik, ataatsimullu karakteeriliisoqassalluni.
2) Kalaallit oqaasiinik atuartitsissut ataatsimoorussassaq: Atuartitsissut naggataarneqassaaq oqaluttariarsorluni avataaneersumik nalileeqataaffigineqartumik misilitsinnermik aamma allattariarsorluni avataaneersumik nalileeqataaffigineqartumik misilitsinnermik. Misilitsinnerit tamarmik assigiimmik oqimaalutarneqartassapput, ataatsimullu karakteeriliisoqassalluni.
3) Atuartitsissut pinngortitalerinermut tunngasoq: Atuartitsissutip inaarneqarnerani nalilerneqassaaq "angusivoq " imaluunniit "angusinngilaq " atorlugit, ilinniartup suliai aamma atuartitsissummik ilinniartitsinermi periaatsinik iliuuserisartakkanillu paasisimasai tunngavigalugit naliliisoqarluni.
4) Atuartitsissut paasissutissiiviusoq: Atuartitsissutip inaarneqarnerani angusimasanut karak-teeriliisoqassaaq ilinniartup suliai, ilisimaqqaagassanik ilisimasai aamma atuartitsissummik ilinniartitsinermi periaatsinik iliuuserisartakkanillu paasisimasai kiisalu suliassanut ataasiakkaanut naliliinera tunngavigalugit.
5) Kristumiussuseq: Atuartitsissutip inaarneqarnerani nalilerneqartassaaq "akuerineqarpoq" imaluunniit "akuerineqanngilaq" atorlugit. Naliliineq ilinniartup eqqarsaatikkuinnaq ilisimasaanik kiisalu suliassanut ataasiakkaanut naliliinera tunngavigalugu pisassaaq.
6) Mernguernartut I: Atuartitsissutip inaarneqarnerani misilitsinneq nalilerneqassaaq "angusivoq" imaluunniit "angusinngilaq" atorlugit. Naliliineq ilinniartup kisimiilluni suleriaatsinik atorluaaneranik ataatsimoorussaqarnermilu peqataassuseqarneranik tunngavilimmik ingerlanneqartassaaq.
Imm. 2. Ilinniartitaanermut Pisortaqarfik immikkut pisoqartillugu imaluunniit ilinniartitaanerup ineriartortinneqarneranut ilassutitut imm. 1-imi aalajangersakkanit immikkut akuersissuteqarsinnaavoq.
§ 41. Atuartitsissutit §§ 15-23 naapertorlugit qinigassat misilitsinnerit naliliinerillu makku imaraat:
1) Danskit oqaasii aamma kisitsineq/matematik: Atuartitsissutit tamarmik naggaserneqassapput avataaneersumik nalileeqataaffigineqartumik misilitsinnermik. Misilitsinneq oqaluttariarsornerullunilu allattariarsorneruvoq, nalilerneqassallunilu ataatsimut karakteerimik.
2) Tuluit oqaasii: Atuartitsissut taanna naggaserneqassaaq avataaneersumik nalileeqataaffigineqartumik misilitsinnermik ataatsimik marlunnilluunniit, atuartitsissullu tamatigut oqaluttariarsornermik naggaserneqartussanngorlugu aaqqissuunneqartassalluni.
3) Ilusilersuineq aamma assassorneq/ammerineq: Atuartitsissutit tamarmik naggataarnerini angusimasanut karakteeriliisoqassaaq ilinniartup suliaanik, ilisimaqqaagassanik ilisimasaanik aamma atuartitseriaatsinik atuartitsissutigineranilu ilikkartitseriaatsinik ilisimasaanik naliliineq tunngavigalugu.
4) Timersorneq, erinarsorneq/nipilersorneq qisunnillu sananeq: Atuartitsissutit tamarmik naggataarnerini angusimasanut karakteeriliisoqassaaq ilinniartup pikkorissusianik, ilisimaqqaagassanik ilisimasaanik aamma atuartitseriaatsinik atuartitsissutigineranilu ilikkartitseriaatsinik ilisimasaanik naliliineq tunngavigalugu.
5) Illumi suliassat: Atuartitsissutip naggataarnerani angusimasanut karakteeriliisoqassaaq ilin-niartup nalunaarusiaanik, pikkorissusianik aammalu atuartitseriaatsinik atuartitsissutigineranilu ilikkartitseriaatsinik ilisimasaanik naliliineq tunngavigalugu.
§ 42. Atuartitsissutit §§ 24-33 naapertorlugit annerusumik sammisassat misilitsinnerit naliliinerillu makku imaraat:
1) Kalaallit, danskit tuluillu oqaasii aamma kisitsineq/matematik: Atuartitsissutit tamarmik naggaserneqassapput avataaneersumik nalileeqataaffigineqartumik misilitsinnermik. Misilitsinneq oqaluttariarsornerullunilu allattariarsorneruvoq, nalilerneqassallunilu ataatsimut karakteerimik. Oqaluttariarsornermi misilitsissutaassapput apeqqutit, ilaatigut sammisamiittut ilaatigullu allaaseralugu nalunaarusiamiittut.
2) Fysik/kemii: Atuartitsissut naggaserneqassaaq fysikimi avataaneersumik nalileeqataaffigineqartumik oqaluttariarsorluni misilitsinnermik aamma kemiimi avataaneersumik nalileeqataaffigineqartumik oqaluttariarsorluni misilitsinnermik. Misilitsinnerit assigiimmik oqimaalutarneqassapput nalilerneqassallutillu ataatsimut karakteerimik.
3) Nunalerutit, uumassusilerineq, oqaluttuarisaaneq, inuiaqatigiilerineq upperisarsiornerlu: Atuartitsissutit tamarmik naggaserneqassapput avataaneersumik nalileeqataaffigineqartumik oqaluttariarsorluni misilitsinnermik. Misilitsissutaassapput apeqqutit, ilaatigut sammisamiittut ilaatigullu allaaseralugu nalunaarusiamiittut.
§ 43. Ilinniartup tapiutitut pikkorissarnermi atuartitsissummilu neqeroorutigineqarsinnaasumi peqataanera nalilerneqassaaq "akuerineqarpoq" imaluunniit "akuerineqanngilaq" atorlugit.
§ 44. Piffissat suliamik misiliiviusut tamarmik ilinniartup nalilerneqarneranik naggaserneqartassapput. Naliliineq suliffimmik misiliiffimmit Ilinniarfissuarmut tunniunneqartassaaq. Piffissanik suliffimmik misiliiffiusunit ataasiakkaanit suliffimmik misiliivimmit naliliineq tunuliaqutaralugu rektori ataatsimut "angusivoq" imaluunniit "angusinngilaq" atorlugu naliliisassaaq.
§ 45. Ilinniarnermi pinngitsoorani ingerlassimasassami nalunaarneq pisarpoq ilinniarnissamut tiguneqarsimaneq tunngavigalugu.
Imm. 2. Atuartitsissutini toqqagassani, atuartitsissutini annerusumik sammisassani aamma atuartitsissutini neqeroorutigineqarsinnaasuni nalunaarneq pisarpoq atuartitsissutinut taakkununnga tiguneqarsimaneq tunngavigalugu.
§ 46. Ilinniakkanik aallussineq nalunaarsorneqassaaq atuartitsinermi aamma suliamik tunniussaqarnermi peqataanertut, rektorimillu akuerineqaqqaassalluni ilinniartoq atuartitsissutini ataasiakkaani misilitsinnerni peqataasinnaalertinnagu.
§ 47. Ilinniartoq atuartitsissutini 6 inorlugu karakteereqarfigisamini misilitseqqinniartarsinnaavoq.
Imm. 3. Misilitseqqinniarnerup ilinniartoq pisinnaatissavaa atuartitsissummi misilitsinnissami tullermi peqataanissaanut. Semesterit qulingiluaanni naggataarutaasumik misilitsinnissami misilitseqqinniarnerup ilinniartoq pisinnaatissavaa ukiumi tassani augustimi misilitsinnissami peqataanissaanut.
Imm. 5. Ilinniartup suliffimmik misiliinermini angusinngitsoortutut naliliivigineqartup ilinniarnerup ingerlanera tamaat piffissaq suliffimmik misiliiffiusoq ataasiaannarluni uteqqissinnaavaa.
Imm. 6. Ilinniartitaanermut Pisortaqarfik immikkut pisoqartillugu imm. 1-2-mi aammalu imm. 5-imi aalajangersakkanit immikkut akuersissuteqarsinnaavoq.
§ 48. Ilinniartunut nappaammik imaluunniit taamatut atuannginnermik uppernarsaateqartumik imaluunniit nakorsamit allagarserneqartumik pissuteqarlutik misilitsissimanngitsunut immikkut ittumik misiliisoqartassaaq, tamanna Ilinniartitaanermut Pisortaqarfiup aalajangersimappagu, taamaattorli misiliineq taanna atuartitsissummi tassani tullianik misiliisoqalerpat kingusinnerpaamik pisussanngorlugu.
§ 49. Ilinniartoq misilitsinnissamut takkutinngippat, peqataannginnissanilu ilisimatitsissutigisimanngippagu misilitsinneq angusiffiunngitsutut isigineqassaaq, aamma tak. § 48.
§ 50. Soraarummeerutissaq tassaavoq soraarummeerut ilinniartut atuartitsissutini ataasiakkaani misilitsinneranni apersuinissamut tunngaviusussaq. Soraarummeerutissaq ilinniartitsisup imaluunniit ilinniartitsisut atuartitsissummik soraarummeerutissamik atuartitsisimasup/atuartitsisimasut ilinniartoq oqaloqatigeqqaarlugu toqqassavaa/toqqassavaat.
Imm. 2. Soraarummeernermi apeqqutissat tassaapput apeqqutit apersuinermut tunngavigisassat. Soraarummeernermi apeqqutissat suliarineqassapput ilinniartitsisumit imaluunniit ilinniartitsisunit atuartitsissummik soraarummeerutissamik atuartitsisimasumit/atuartitsisimasunit.
Imm. 3. Soraarummeernermi soraarummeertussap allattariarsorluni suliaasa ilaannik apersuisoqassappat, allaaseralugu suliaq taanna apersuinermi aamma tunngavigineqassaaq.
§ 51. Soraarummeerutissaq soraarummeernermilu apeqqutissat nalileeqataasussamut akue- ritinniarlugit saqqummiunneqassapput kingusinnerpaamik misilitsinnissat/misilitsinnissaq sap. ak. sisamanik sioqqullugu.
Imm. 3. Soraarummeertussap suliaa apersuinissamut tunngaviusussaappat, tak. § 50, imm. 3, taanna misissoqqullugu nalileeqataasussamut nassiunneqassaaq kingusinnerpaamik misilitsinnissaq sap. ak. sisamanik sioqqullugu.
§ 52. Nalileeqataasussat Ilinniartitaanermut Pisortaqarfimmit toqqarneqassapput. Nalileeqataasartussat peqataasassapput atuartitsissutini tamani, avataaneersumik nalileeqataaffigineqartumik misilitsiffigineqartuni.
§ 53. Nalileeqataasartut nakkutigissavaat
1) ilinniarnermi misilitsinnerni, aamma allattariarsorluni suliani, piumasarisat siunertanut peqqussummi, nalunaarutini aamma ilinniarnerup aaqqissuunnerani aalajangerneqartunut naapertuunnersut,
2) misilitsinnerit malittarisassat atuuttut naapertorlugit ingerlanneqartarnissaat aamma
3) ilinniartut assigiiaartumik eqqortumillu pineqarnissaat, aamma suliaasa tutsuiginartumik nalilerneqarnissaat karakteeriliisarneq kiisalu allatut naliliisarneq pillugit nalunaarut naapertorlugu.
§ 54. Rektori ilinniarnermi misilitsinnerit tamakku pillugit maleruagassat aalajangersarneqartut naapertorlugit ingerlanneqarnissaannut akisussaavoq.
Imm. 2. Misilitsinnerit ingerlanneqarneranni pissusissaanngitsumik iliornerit erniinnarluinnaq Ilinniartitaanermut Pisortaqarfimmut nalunaarutigineqartassapput.
Imm. 3. Ilinniartitaanermut Pisortaqarfik Ilinniarfissuarmi misilitsittarnerit ingerlanneqartarnerat pillugu malittarisassiorsinnaavoq.
§ 55. Ilinniartitaanermut rektorip misilitsittoq misilitsinnermit peeqqusinnaavaa:
1) Soraarummeertoq taamaalioqqusaanani allanit ikiorneqarsimappat, iluaqusersuutinik akuerisaanngitsunik atuisimappat imaluunniit allap suliaa nammineq suliarinerarpagu.
Imm. 2. Soraarummeertoq misilitsinnermit peersinneqarpat unioqqutitsinerup annertussusia eqqarsaatigalugu rektorip pineqartoq ilinniarneranit peersissinnaavaa.
§ 56. Ilinniartitsisutu angusisinnaanermut piumasarineqarput:
Imm. 2. Atuartitsissutini neqeroorutaasuni karakteerit, takuuk § 43, imm. 1-imi pineqanngillat.
§ 57. Rektori allattaavissuarnik allattuisassaaq, tassungalu ilinniartut tamarmik allattorneqarfeqassapput. Allattorneqarfimmut allanneqartassapput ilinniartitsisunngorniartoq pillugu inummut paasissutissat, atuartitsissutinik toqqartuisimanera, uppernarsarlugit atsiukkat, peqataasinnaajunnaarsitsinerit nalunaarullu manna tunngavigalugu allaasunik iliuuseqarnerit, suliffimmik misiliinerni, atuartitsissutini pinngortitalerinermut tunngasuni aamma mernguernartut 1-imi naliliinerit, kiisalu misilitsinnermi angusarisimasallu pillugit karakteerit.
Imm. 2. Ilinniartitaanermut Pisortaqarfik allattuiffiit qanoq iluseqarnissaannut aalajangersaasinnaavoq.
§ 58. Ilinniartitsisunngorniartut ilinniartitsisutut soraarummeernermi angusisimasut tamatumunnga uppernarsaammik tunineqassapput. Uppernarsaat inummut ataatsimut tunngasunik oqaasertaqarpoq aammalu tamanut tunngasunik assigiinnik oqaasertaqarluni.
Imm. 2. Inummut ataatsimut tunngasunik oqaasertatigut ilisimatitsissutigineqassapput
1) ilinniartitsisunngorniartoq pillugu inummut paasissutissat aamma ulloq ilinniarnerup naammassiffia,
2) suliffimmik misiliinermi nalilerneqarneq,
3) atuartitsissutit annerusumik sammisassat aammalu atuartitsissutit toqqagassat suut ilinniartitsisunngorniartup sammisimanerai kiisalu atuartitsissutini ataasiakkaani tamani naliliineq § 56 malillugu ilanngullugu naatsorsuutigineqartoq,
5) tapertaasumik pikkorissarnerni peqataaneq, ilinniartitsisunngorniartoq nalilerneqarsimappat "akuerineqarpoq"-mik, nal. akunneri atuartitsiviusut qassiuneri nalunaarlugit, aamma
6) atuartitsissutini neqeroorutigineqarsinnaasuni peqataaneq, ilinniartitsisunngorniartoq nalilerneqarsimappat "akuerineqarpoq"-mik, nal. akunneri atuartitsiviusut qassiuneri nalunaarlugit.
Imm. 3. Tamanut tunngasunik oqaasertani allassimassapput nalunaarummi matumani §§-1-imi 5-imi aamma 56-imi oqaasertaliussat.
Imm. 5. Ilinniartup ilinniarnini naammassinagu ilinniarunnaartup qinnuteqarnermigut misilitsinnernut angusiffigisaminut suliamillu misiliinerminut angusiffigisaminut kiisalu atuartitsissutinut angusanik naliliinermik naggaserneqartunut allagartat uppernarsaatit pissarsiarisinnaavai.
Imm. 6. Ilinniartitaanermut Pisortaqarfik inaarutaasumik soraarummeersimanerup allagartaata qanoq isikkoqarnissaa pillugu maleruagassiorsinnaavoq.
§ 59. Nalunaarut atuutilerpoq ulloq 24.april 2003. Tamatuma peqatigisaanik atorunnaarput:
1) Meeqqat atuarfianni ilinniartitsisussat illoqarfiit ilaanni (qitiusup avataani) ilinniartitaanerat pillugu Namminersornerullutik Oqartussat nalunaarutaat nr. 37 28. august 1990-imeersoq,
2) Ilinniartitsisussanik ilinniartitsinermi fagit pillugit Namminersornerullutik Oqartussat nalunaarutaat nr. 38 28. august 1990-imeersoq, kiisalu
3) Ilinniartitsisussanik ilinniartitsineq katersuutsitaq pillugu Namminersornerullutik Oqartussat nalunaarutaanni nr. 19-imi 31. juli 2000-imeersumi kapitali 6.
Namminersornerullutik Oqartussat, ulloq 24. april 2003.